**DĖL ROKIŠKIO RAJONO SAVIVALDYBĖS TURTO IŠNUOMAVIMO BE KONKURSO**

2022 m. gruodžio 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 2 dalies 6 punktu, Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašu, patvirtintu Rokiškio rajono savivaldybės tarybos 2021 m. balandžio 30 d. sprendimu Nr. TS-113 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašo patvirtinimo“, atsižvelgdama į viešosios įstaigos Rokiškio vaikų dienos centro 2022 m. gruodžio 9 d. prašymą „Dėl turto nuomos“ ir Rokiškio rajono savivaldybės administracijos įvykdyto projekto „Rokiškio rajono bendruomeninių vaikų globos namų ir vaikų dienos centrų plėtra“ sutartį Nr. 08.1.1-CVPA-V-427-02-002, Rokiškio rajono savivaldybės taryba nusprendžia:

1. Iki 2027 m. liepos 30 d. leisti išnuomoti be konkurso viešajai įstaigai Rokiškio vaikų dienos centrui, kodas 173260548, buveinės adresas: J. Biliūno g. 2, Rokiškis, Rokiškio rajono savivaldybei (toliau – Savivaldybė) nuosavybės teise priklausantį, trumpalaikį turtą pagal sąrašą (1–2 priedai), kurio įsigijimo balansinė vertė 2022 m. gruodžio 31 d. – 14075,23 Eur, ilgalaikį turtą pagal sąrašą (3–4 priedai), kurio įsigijimo balansinė vertė 2022 m. gruodžio 31 d. – 4557,31 Eur, turto likutinė vertė 2022 m. gruodžio 31 d. – 4557,31 Eur.
2. Nustatyti:

2.1. šio sprendimo 1 punkte nurodyto turto naudojimo paskirtį – teikti vaikų dienos socialinės priežiūros paslaugas, vaikų dienos centro veikloms vykdyti;

2.2. šio sprendimo 1 punkte nurodyto turto nuomos kaina – 220,53 Eur per mėnesį.

1. Pritarti Savivaldybės turto, išdėstyto šio sprendimo 1 punkte, Savivaldybės materialiojo turto nuomos sutarties projektui (pridedama).
2. Įgalioti Rokiškio rajono savivaldybės administracijos direktorių, jo nesant – savivaldybės administracijos direktoriaus pavaduotoją, pasirašyti Savivaldybės materialiojo turto nuomos sutartį ir Savivaldybės materialiojo turto perdavimo ir priėmimo aktus.
3. Skelbti sprendimą savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Rasa Pugžlienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TURTO IŠNUOMAVIMO BE KONKURSO“ AIŠKINAMASIS RAŠTAS**

**Sprendimo projekto tikslai ir uždaviniai.**

Leisti išnuomoti be konkurso viešajai įstaigai Rokiškio vaikų dienos centrui iki 2027 m. liepos 30 d. Rokiškio rajono savivaldybei (toliau – Savivaldybė) nuosavybės teise priklausantį materialųjį turtą, teikti vaikų dienos socialinės priežiūros paslaugas, vaikų dienos centro veikloms vykdyti.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 15 straipsnio 2 dalies 6 punktas, Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašas, patvirtintas Rokiškio rajono savivaldybės tarybos 2021 m. balandžio 30 d. sprendimu Nr. TS-113 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašo patvirtinimo“ (toliau – Nuomos tvarkos aprašas), Rokiškio rajono savivaldybės administracijos įvykdyto projekto „Rokiškio rajono bendruomeninių vaikų globos namų ir vaikų dienos centrų plėtra“ sutartis Nr. 08.1.1-CVPA-V-427-02-002 .

**Sprendimo projekto esmė.**

2022 m. gruodžio 9 d. viešoji įstaiga ,Rokiškio vaikų dienos centras (toliau – Įstaiga) kreipėsi su prašymu „Dėl turto nuomos“. Rokiškio rajono savivaldybė panaudos pagrindais yra suteikusi viešajai įstaigai ,Rokiškio vaikų dienos centrui patalpas centro padaliniams: 2020 m. vasario 27 d. sprendimu Nr. TS-36 – Juodupės vaikų dienos centrui „Vyžuonėlis“ (Tekstilininkų g. 5, Juodupėje, Rokiškio r. sav.) ir 2019 m. balandžio 26 d. sprendimu Nr. TS-95 – Pandėlio vaikų dienos centrui „Noriu būti mylimas“ (Panemunio g. 25A, Pandėlys, Rokiškio r. sav.). Siekiant užtikrinti efektyvesnį Savivaldybės materialiojo turto naudojimą ir Rokiškio rajono savivaldybės administracijos Socialinės paramos ir sveikatos skyriui baigus vykdyti Europos Sąjungos projektą „Rokiškio rajono bendruomeninių vaikų globos namų ir vaikų dienos centrų plėtra“ (projekto kodas Nr. 08.1.1-CPVA-V-427-02-002) siūloma išnuomuoti ilgalaikį ir trumpalaikį materialųjį turtą, skirtą vaikų dienos centrų veiklai (Juodupės vaikų dienos centrui „Vyžuonėlis“ skirtas turtas (1–3 priedai), Pandėlio vaikų dienos centrui „Noriu būti mylimas“ (2–4 priedai)).

Savivaldybės tarybos patvirtintame Nuomos tvarkos apraše numatyta, kad Savivaldybės materialus turtas gali būti išnuomojamas be konkurso pelno nesiekiantiems subjektams, kurių pagrindinis veiklos tikslas atitinka bent vieną iš Nuomos tvarkos aprašo 9.2.5 punkto papunktyje nustatytų tikslų.

Vadovaujantis Rokiškio rajono savivaldybės tarybos 2021 m. lapkričio 26 d. sprendimu Nr. TS-230 „Dėl Rokiškio rajono savivaldybės tarybos 2019 m. lapkričio 29 d. sprendimo Nr. TS-236 „Dėl atleidimo nuo savivaldybės turto nuomos, eksploatavimo ir kitų su turto išlaikymu susijusių mokesčių“ dalinio pakeitimo“, vaikų dienos centrai, kurie veikia kaip nevyriausybinė organizacija ir teikia akredituotą vaikų dienos socialinės priežiūros paslaugą, yra atleisti nuo panaudos ar nuomos pagrindais perduoto savivaldybės turto nuomos, eksploatavimo ir kitų su turto išlaikymu susijusių (komunalinių paslaugų, šilumos bei elektros energijos, vandens) mokesčių. Todėl, kol galios minėtas sprendimas, šiuo sprendimu leidžiamo išnuomoti turto nuomos mokestis nebus skaičiuojamas.

**Laukiami rezultatai.** Bus užtikrintas efektyvus savivaldybei nuosavybės teise priklausančio turto panaudojimas vaikų dienos centro teikiamų paslaugų plėtrai, vykdomos Rokiškio rajono savivaldybės administracijos įvykdyto projekto „Rokiškio rajono bendruomeninių vaikų globos namų ir vaikų dienos centrų plėtra“ sutarties Nr. 08.1.1-CVPA-V-427-02-002 sąlygos.

**Finansavimo šaltiniai ir lėšų poreikis**

Sprendimui įgyvendinti papildomų lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Rasa Pugžlienė